26.11.2014 Den Europæiske Unions Tidende L 339/5 KOMMISSIONENS GENNEMFØRELSESFORORDNING (EU) Nr. 1260/2014 af 25. november 2014 om fastsættelse af en fast nedsættelse af importtolden for sorghum, som importeres til Spanien fra tredjelande EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 ()), særlig artikel 180, og ud fra følgende betragtninger: (1) — I medfør af de aftaler, der er indgået i forbindelse med de multilaterale handelsforhandlinger under Uruguay- runden (?), har Unionen forpligtet sig til at give Spanien tilladelse til årligt at importere 300 000 t sorghum. (2) — Fra 1. januar 2014 til 15. juli 2014, hvor importtolden er blevet fastsat til 0 EUR pr. t i medfør af Kommissio- nens forordning (EU) nr. 642/2010 (?), er der importeret 41 580 t sorghum til Spanien. Siden den 16. juli 2014 og genindførelsen af en positiv importtold for sorghum i medfør af forordning (EU) nr. 642/2010 er der ikke importeret sorghum til Spanien. (3) — Artikel 6 i Kommissionens forordning (EF) nr. 1296/2008 (?) fastsætter, at den toldsats, der er fastsat i overens- stemmelse med forordning (EU) nr. 642/2010, kan nedsættes, således at importkontingenterne kan udnyttes fuldt ud. (4) — Under hensyn til markedsvilkårene for sorghum, navnlig det forhold at prisen på verdensmarkedet er betydeligt højere end prisen for majs, er det nødvendigt at anvende en fast nedsættelse på 100 % af den importtold, der er fastsat i medfør af forordning (EU) nr. 642/2010. (5) — Foranstaltningerne i nærværende forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter — VEDTAGET DENNE FORORDNING: Artikel 1 1. — For den resterende mængde sorghum, der importeres til Spanien under det kontingent, der blev åbnet den 1. januar 2014, fastsættes den faste nedsættelse af importtolden, jf. artikel 6 i forordning (EF) nr. 1296/2008, til 100 % af den importtold for sorghum, der blev fastsat i overensstemmelse med forordning (EU) nr. 642/2010. 2. —Bestemmelserne i forordning (EF) nr. 1296/2008 finder anvendelse. () EUTL 347 af 20.12.2013,s. 671. () EFTL 336 af 23.12.1994, s. 22. () Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (EUT L 187 af 21.7.2010, s. 5). (') Kommissionens forordning (EF) nr. 1296/2008 af 18. december 2008 om gennemførelsesbestemmelser for toldkontingenter for indførsel af henholdsvis majs og sorghum til Spanien og af majs til Portugal (EUT L 340 af 19.12.2008, s. 57).